pythainlp/thai-wiki-dataset-v3 huggingface dataset:
สอาด ปิยวรรณ

สอาด ปิยวรรณ เป็นอดีตรองประธานสภาผู้แทนราษฎร อดีตรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ อดีตรัฐมนตรีประจำสำนักนายกรัฐมนตรี ในรัฐบาลพลเอก ชาติชาย ชุณหะวัณ อดีตรองหัวหน้าพรรคชาติไทยและพรรคสามัคคีธรรม และเป็นอดีตสมาชิกสภาผู้แทนราษฎรจังหวัดลำปาง 6 สมัย
== ประวัติ ==
สอาด ปิยวรรณ เกิดเมื่อวันที่ 24 ธันวาคม พ.ศ. 2469 ที่อำเภอเถิน จังหวัดลำปาง เป็นบุตรคนที่ 4 ของคำสุก และจันทร์ทิพย์ ปิยวรรณ มีพี่น้อง 4 คน จบการศึกษาชั้นมัธยมศึกษาจากโรงเรียนบุญวาทย์วิทยาลัย จังหวัดลำปาง สำเร็จการศึกษาระดับปริญญาตรีจาก 3 สถาบัน คือ นิติศาสตรบัณฑิต จากมหาวิทยาลัยศรีปทุม รัฐศาสตรบัณฑิต จากมหาวิทยาลัยรามคำแหง และเศรษฐศาสตรบัณฑิต จากประเทศสหรัฐอเมริกา รวมทั้งสำเร็จการศึกษาระดับปริญญาโท-เอก สาขารัฐศาสตร์ จากประเทศสหรัฐอเมริกา
==การทำงาน==
สอาด ปิยวรรณ เป็นนักธุรกิจตันแทนจำหน่ายรถบรรทุก ต่อมาหันมาทำงานการเมืองเป็นกรรมการบริหารพรรคสหภูมิ และเป็นสมาชิกสภาจังหวัดลำปาง 2 สมัย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งเป็นสมาชิกสภาผู้แทนราษฎรเป็นสมัยแรก สังกัดพรรคแรงงาน ซึ่งเขาเป็นเลขาธิการพรรค ต่อจากนั้นเขาได้รับเลือกตั้งต่อเนื่องอีก 5 สมัย
สอาด ปิยวรรณ ได้รับแต่งตั้งเป็นประธานกรรมาธิการพิจารณาเปิดเผยรายงานการประชุมลับ ในสภาผู้แทนราษฎรไทย ชุดที่ 11 เป็นรองประธานสภาผู้แทนราษฎร และเป็นรัฐมนตรีว่าการกระทรวงยุติธรรม ในรัฐบาลพลเอกเปรม ติณสูลานนท์ เมื่อปี พ.ศ. 2529 และเป็นรัฐมนตรีประจำสำนักนายกรัฐมนตรี ในรัฐบาลพลเอกชาติชาย ชุณหะวัณ เมื่อปี พ.ศ. 2533
สอาด ปิยวรรณ ได้ลาออกจากพรรคชาติไทย และในวันที่ 3 มกราคม พ.ศ. 2535 เขาได้ร่วมก่อตั้งพรรคสามัคคีธรรมและดำรงตำแหน่งเป็นรองหัวหน้าพรรคในคณะกรรมการบริหารพรรคชุดแรก ต่อมาในวันที่ 10 สิงหาคม พ.ศ. 2535 เขาได้ลาออกจากพรรคเทิดไท และยุติบทบาททางการเมือง
=== สมาชิกสภาผู้แทนราษฎร ===
ดร.สอาด ได้รับการเลือกตั้งเป็นสมาชิกสภาผู้แทนราษฎร 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดลำปาง สังกัดพรรคแรงงาน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดลำปาง สังกัดพรรคแรงงาน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดลำปาง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดลำปาง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดลำปาง สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดลำปาง สังกัดพรรคชาติไทย
== ถึงแก่อนิจกรรม ==
สอาด ปิยวรรณ เสียชีวิตจากอาการติดเชื้อในลำไส้ ที่โรงพยาบาลวิชัยยุทธ เมื่อวันที่ 14 เมษายน พ.ศ. 2556
== เครื่องราชอิสริยาภรณ์ ==
== อ้างอิง ==
บุคคลจากอำเภอเถิน
นักการเมืองไทย
รัฐมนตรีว่าการกระทรวงยุติธรรมไทย
รัฐมนตรีประจำสำนักนายกรัฐมนตรีไทย
สมาชิกสภาผู้แทนราษฎรจังหวัดลำปาง
พรรคสหภูมิ
พรรคแรงงาน (ประเทศไทย)
พรรคชาติไทย
พรรคสามัคคีธรรม
พรรคความหวังใหม่
บุคคลจากโรงเรียนบุญวาทย์วิทยาลัย
บุคคลจากคณะนิติศาสตร์ มหาวิทยาลัยศรีปทุม
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
เสียชีวิตจากโรคติดเชื้อ
เอชดี 37605 บี

เอชดี 37605 บี เป็นดาวเคราะห์นอกระบบ ที่มีประมาณสามเท่าของมวลมากกว่าดาวพฤหัสบดี โคจรรอบดาวฤกษ์เอชดี 37605 54 วัน เป็นวงโคจรทีมีความผิดปกติอย่างมากประมาณ 74% ระยะห่างจาก เอชดี 37605 ในช่วง 0.069-0.453 หน่วยดาราศาสตร์ ค้นพบโดยกล้องโทรทรรศน์ฮ็อบบี-อีเบอร์ลีในเดือนกรกฎาคม ค.ศ. 2004
==อ้างอิง==
==แหล่งข้อมูลอื่น==
ดาวเคราะห์นอกระบบ
ดาวเคราะห์นอกระบบที่ค้นพบในปี พ.ศ. 2547
ดาวเคราะห์ก๊าซยักษ์
กลุ่มดาวนายพราน
ดาวเคราะห์นอกระบบที่ตรวจพบโดยวิธีวัดความเร็วแนวเล็ง
ออลชตึน

ออลชตึน (Olsztyn) หรือ อัลเลนชไตน์ (link=no|Allenstein) เป็นเมืองทางตะวันออกเฉียงเหนือของประเทศโปแลนด์ ตั้งอยู่บนฝั่งแม่น้ำเวนา ตกเป็นของโปแลนด์ใน ค.ศ. 1966 และเป็นของปรัสเซียใน ค.ศ. 1772 มีประชามติของชาวเมืองให้เป็นของเยอรมนี ใน ค.ศ. 1920 กลับมาเป็นของโปแลนด์ในการประชุมพ็อทซ์ดัม ใน ค.ศ. 1945
เมืองในจังหวัดวาร์เมีย-มาซูรือ
เจ้าชายปัฟโลส มกุฎราชกุมารแห่งกรีซ

เจ้าชายปัฟโลส มกุฎราชกุมารแห่งกรีซ (Παύλος ντε Γκρέτσια; พระราชสมภพ 20 พฤษภาคม ค.ศ. 1967) เป็นมกุฎราชกุมารแห่งเฮเลนส์ ตั้งแต่ ค.ศ. 1964 จนถึงการล้มล้างระบอบกษัตริย์ใน ค.ศ. 1973 พระองค์เป็นพระโอรสองค์ใหญ่ใน กอนสตันตีโนสที่ 2 และ ราชินีอีนเนอ-มารี  พระองค์เสกสมรสกับ นางสาวมารี แชนทัล มิลเลอร์ มีพระโอรสธิดาด้วยกัน 5 พระองค์ได้แก่
เจ้าหญิงมาเรีย-โอลิมเปียแห่งกรีซและเดนมาร์ก
เจ้าชายคอนสแตนติน อเล็กซิออสแห่งกรีซและเดนมาร์ก
เจ้าชายอาชิเลียส-อันเดรียสแห่งกรีซและเดนมาร์ก
เจ้าชายโอดีสซีส-คีโมนแห่งกรีซและเดนมาร์ก
เจ้าชายอริสทิเดส สตาวรอสแห่งกรีซและเดนมาร์ก
ทั้งนี้พระองค์ยังทรงเป็นพระราชนัดดาพระองค์แรกใน เฟรเดอริกที่ 9 กับ อิงกริดแห่งสวีเดน ทั้งยังทรงมีศักดิ์เป็นพระญาติชั้นที่ 1 ใน มกุฎราชกุมารเฟรเดอริกแห่งเดนมาร์ก และ มกุฎราชกุมารีวิกตอเรียแห่งสวีเดน ผ่านทางสายพระราชมาดา และทรงเป็นพระญาติชั้นที่ 1 ใน เฟลิเปที่ 6 ผ่านทางสายพระราชบิดา
หลังการเสด็จสวรรคตของสมเด็จพระราชาธิบดีกอนสตันดีโนสที่ 2 เมื่อวันที่ 10 มกราคม ค.ศ. 2023 เจ้าชายปัฟโลสได้ขึ้นเป็นผู้นำสมาชิกราชวงศ์กรีกแทนสมเด็จพระบรมชนกนาถ
==พระอิสริยยศ==
20 พฤษภาคม 1967 - 1 มิถุนายน 1973: ฮิสรอยัลไฮเนส มกุฎราชกุมารแห่งเฮเลนส์, เจ้าชายแห่งเดนมาร์ก, ดยุกแห่งสปาร์ตา
1 มิถุนายน 1973 - ปัจจุบัน: ฮิสรอยัลไฮเนส มกุฎราชกุมารปัฟโลสแห่งกรีซ, เจ้าชายแห่งเดนมาร์ก
*อย่างเป็นทางการในกรีซ: 1 มิถุนายน 1973 - ปัจจุบัน: ฮิสไฮเนส เจ้าชายพอลแห่งเดนมาร์ก
==พงศาวลี==
==อ้างอิง==
เจ้าชายกรีก
เจ้าชายเดนมาร์ก
ราชวงศ์กลึคส์บวร์ค
มกุฎราชกุมาร
ผู้อ้างสิทธิในราชบัลลังก์
เจ้าชายนิโกเลาส์แห่งกรีซและเดนมาร์ก

เจ้าชายนิโกเลาส์แห่งกรีซและเดนมาร์ก (Νικόλαος της Ελλάδος, ประสูติ 1 ตุลาคม พ.ศ. 2512) เป็นพระโอรสองค์ที่สองของสมเด็จพระราชาธิบดีคอนสแตนตินที่ 2 แห่งกรีซและสมเด็จพระราชินีอันเนอ-มารีแห่งกรีซ
เจ้าชายนิโกเลาส์เสกสมรสกับเจ้าหญิงตาเตียนาแห่งกรีซและเดนมาร์ก (ประสูติ 27 สิงหาคม พ.ศ. 2523) เจ้าหญิงตาเตียนาทรงสืบเชื้อสายมาจาก เจ้าชายวิลเลียมที่ 2 อเลกเตอร์แห่งเฮสส์
==พระอิสริยยศ==
1 ตุลาคม พ.ศ. 2512 – ปัจจุบัน: ฮิสรอยัลไฮเนส เจ้าชายนิโกเลาส์แห่งกรีซและเดนมาร์ก
==พงศาวลี==
==อ้างอิง==
เจ้าชายกรีก
เจ้าชายเดนมาร์ก
ราชวงศ์กลึคส์บวร์ค
กึนเทอร์ กลอมบ์

กึนเทอร์ กลอมบ์ (Günther Glomb; 17 สิงหาคม ค.ศ. 1930 – 13 สิงหาคม ค.ศ. 2015) เป็นทั้งนักฟุตบอลและผู้จัดการทีมฟุตบอลชาวเยอรมัน รวมถึงเป็นผู้ฝึกสอนทีมชาติไทยเมื่อครั้งที่เข้าร่วมการแข่งกีฬาฟุตบอลในโอลิมปิกฤดูร้อน 1968
== ผลงานในระดับอาชีพ ==
กึนเทอร์ กลอมบ์ เริ่มเล่นฟุตบอลในสโมสรฟุตบอลพรอยอูสเซนฮินเดนบูร์ก ในไซลีเซียตอนบน ภายหลังจากสงครามโลกครั้งที่สอง เขาได้ลี้ภัยไปยังเนือร์นแบร์ก และเล่นให้แก่สโมสรฟุตบอลทุสโพเนือร์นแบร์ก เขายังได้เรียนรู้ถึงอาชีพช่างเครื่อง โดยใน ค.ศ. 1951 เขาได้เรียนวิศวกรรมเครื่องกล ที่ซึ่งเขาสำเร็จหลักสูตรใน ค.ศ. 1954
เขาเป็นกองหน้าที่มีความคล่องตัวเป็นอย่างมาก โดยกลอมบ์กล่าวกับตัวเองว่า “ผมเล่นแบบเข้าถึงผู้รักษาประตูได้ทั้งหมด”
== ผลงานการฝึกสอน ==
เขาได้เป็นผู้ฝึกสอนให้แก่ทีมบอนเนอร์เอสทเซ (ค.ศ. 1965–1966) และเอสเพเฟาเกเฟรเชน 20 ค.ศ. 1968 กึนเทอร์ กลอมบ์ ได้รับการทาบทามจากเดทท์มาร์ คราเมอร์ ให้เข้าทำหน้าที่เป็นผู้ฝึกสอนแก่ทีมชาติไทย ซึ่งเป็นครั้งแรกที่เขาฝึกสอนในกีฬาฟุตบอลในโอลิมปิกฤดูร้อน 1968 และกลอมบ์ยังคงใช้เวลา 17 ปีในการฝึกสอนให้แก่ทีมชาติไทย โดยทีมชาติไทยที่เขาฝึกสอนสามารถประสบความสำเร็จเป็นอันดับสามในเอเชียนคัพ 1972
== หนังสืออ่านเพิ่ม ==
Glomb, Günther in: Lorenz Knierim, Hardy Grüne: Enzyklopädie des deutschen Ligafußballs. Spielerlexikon 1890 - 1963. Agon Sportverlag, Kassel 2006, ISBN 3-89784-148-7, S. 110.
== อ้างอิง ==
นักฟุตบอลชาวเยอรมัน
กองหน้าฟุตบอล
ผู้จัดการทีมฟุตบอลชาวเยอรมัน
ผู้จัดการทีมฟุตบอลทีมชาติไทย
ผู้ฝึกสอนโอลิมปิก
ทศพร มูลศาสตรสาทร

นายทศพร มูลศาสตรสาทร (ชื่อเล่น : ป๋อ) อดีตเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก อดีตผู้ช่วยปลัดกระทรวงการต่างประเทศ อดีตกงสุลใหญ่ ณ เมืองดูไบ อดีตรัฐมนตรีช่วยว่าการกระทรวงแรงงานและสวัสดิการสังคม ในรัฐบาลพลเอกชวลิต ยงใจยุทธ และเป็นอดีตสมาชิกสภาผู้แทนราษฎรจังหวัดสุรินทร์ 2 สมัย สังกัดพรรคความหวังใหม่
== ประวัติ ==
ทศพร เกิดเมื่อวันที่ 5 กุมภาพันธ์ พ.ศ. 2504 เป็นบุตรของนายพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรี กับคุณหญิงมะลิ สำเร็จการศึกษาทางด้านสังคมสงเคราะห์ศาสตร์ จากมหาวิทยาลัยธรรมศาสตร์ และปริญญาโท สาขาความสัมพันธ์ระหว่างประเทศ จากมหาวิทยาลัยเวบสเตอร์ ประเทศสหรัฐอเมริกา
==การทำงาน==
นายทศพร รับราชการสังกัดกระทรวงการต่างประเทศ เคยดำรงตำแหน่งต่างๆ ในกระทรวงการต่างประเทศ เช่น ผู้อำนวยการกอง นักการทูต และเป็นกงสุลใหญ่ ณ เมืองดูไบ สหรัฐอาหรับเอมิเรตส์ ต่อมาเป็นผู้ช่วยปลัดกระทรวง เอกอัครราชทูตประจำกระทรวงสำนักงานปลัดกระทรวง และเอกอัครราชทูต สถานเอกอัครราชทูต ณ กรุงมาปูตู สาธารณรัฐโมซัมบิก ก่อนเกษียณอายุราชการ
=== งานการเมือง ===
นายทศพร ได้รับเลือกตั้งในการเลือกตั้งซ่อม พ.ศ. 2539 แทนนายพิศาล มูลศาสตรสาทร บิดา ซึ่งถึงแก่อนิจกรรม ต่อมาได้รับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดสุรินทร์ สังกัดพรรคความหวังใหม่ และเขาได้รับแต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลของพลเอกชวลิต ยงใจยุทธ แทนนายพูนสวัสดิ์ มูลศาสตรสาทร  ขณะนั้นเขามีอายุ 36 ปี
ในการเลือกตั้ง พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดสุรินทร์ เขต 1 สังกัดพรรคความหวังใหม่ แต่ไม่ได้รับเลือกตั้ง หลังจากนั้นเขาจึงได้กลับเข้ารับราชการตามเดิม
== เครื่องราชอิสริยาภรณ์ ==
== อ้างอิง ==
บุคคลจากอำเภอเมืองสุรินทร์
นักการทูตชาวไทย
นักการเมืองไทย
พรรคความหวังใหม่
สมาชิกสภาผู้แทนราษฎรจังหวัดสุรินทร์
บุคคลจากคณะสังคมสงเคราะห์ศาสตร์ มหาวิทยาลัยธรรมศาสตร์
ข้าราชการพลเรือนชาวไทย
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรพรรดิมาลา
นายหนหวย

นายหนหวย เป็นนามปากกาของ ศิลปชัย ชาญเฉลิม นักเขียนสารคดีแนวการเมืองและประวัติศาสตร์ที่มีชื่อเสียง
นายหนหวย เกิดเมื่อวันที่ 11 มีนาคม พ.ศ. 2465 ที่บ้านถนนพรหมเทพ ตำบลในเมือง อำเภอเมือง จังหวัดอุบลราชธานี จบการศึกษาระดับมัธยมศึกษาจาก โรงเรียนเบ็ญจะมะมหาราช หลักสูตรฝ่ายอำนวยการ รุ่นที่ 3 และหลักสูตรผลิตรายการวิทยุ โรงเรียนสงครามจิตวิทยา กรมยุทธการทหาร กองบัญชาการทหารสูงสุด รุ่นที่ 10 ประกาศนียบัตร ภาษาฝรั่งเศส สมาคมฝรั่งเศสในประเทศไทย และอลิย์องฟรังษ์ ปารีส และมหาวิทยาลัยเมืองเบอซองซง ประเทศฝรั่งเศส
รับราชการครั้งแรกเป็นครูประชาบาล ในกรณีพิพาทอินโดจีนฝรั่งเศส (พ.ศ. 2483) เป็นตำรวจสนาม ต่อมาได้ถูกเกณฑ์เป็นทหารเข้าร่วมรบในสงครามมหาเอเชียบูรพา ที่เชียงตุง  ต่อมาเมื่อสงครามยุติ ได้ปลดกระจำการ จึงหันมาเป็นผู้สื่อข่าวหนังสือพิมพ์, บรรณาธิการหนังสือพิมพ์ และนักเขียนอิสระในนามปากกา "นายหนหวย" (มีความหมายว่า "ความกลัดกลุ้ม" เป็นภาษาอีสาน ซึ่งหมายถึง "ความกลัดกลุ้มของคนไทยทั้งชาติและเจ้าตัว จากกรณีสวรรคตของรัชกาลที่ 8")  โดยทำงานกับหนังสือพิมพ์หลายฉบับ เช่น ชาติไทยรายวัน, เผ่าไทยรายวัน, แผ่นดินไทยรายสัปดาห์
จากนั้นได้เข้าทำงานในธนาคารออมสิน ในตำแหน่งหัวหน้าแผนกค้นคว้าและโฆษณาการเป็นคนแรก และรับราชการในสำนักทำเนียบนายกรัฐมนตรี โดยมีหน้าที่ประชาสัมพันธ์และเผยแพร่ข่าวสารเพื่อต่อต้านลัทธิคอมมิวนิสต์ เช่น ออกอากาศกระจายเสียงทางวิทยุ เป็นเวลานานถึง 32 ปี และได้มีโอกาสเดินทางไปศึกษาดูงานในหลาย  ๆ ประเทศ รวมถึงได้รับการอบรมหลายหลักสูตร จากหลายสถาบัน
ผลงานทางด้านการเป็นนักเขียน นายหนหวย เป็นผู้ที่มีความชำนาญเป็นอย่างดีในภาษาไทย รวมถึงต่างประเทศภาษาต่าง ๆ เช่น ภาษาอังกฤษ และฝรั่งเศส มีผลงานเขียนต่าง  ๆ ที่เป็นที่รู้จักกันดี เช่น เจ้าฟ้าประชาธิปก ราชันผู้นิราศ, หมอปลัดเลกับกรุงสยาม, ทหารเรือปฏิวัติ, สามก๊กฉบับนายหนหวย, กบฏนายสิบ ปี ๒๔๗๘ เป็นต้น และสารคดีสั้นอีกหลายร้อยเรื่องในหนังสือพิมพ์รายวันและรายสัปดาห์ตั้งแต่ ปี พ.ศ. 2490-พ.ศ. 2501
ได้รับรางวัลกิตติคุณสัมพันธ์สังข์เงิน สาขาปลุกใจให้รักชาติ จากสมาคมนักการประชาสัมพันธ์แห่งประเทศไทย ในปี พ.ศ. 2525 และได้รับปริญญาครุศาสตร์บัณฑิตกิตติมศักดิ์ วิชาเอกประวัติศาสตร์ จากวิทยาลัยครูอุบลราชธานี พ.ศ. 2535 
==อ้างอิง==
บุคคลจากอำเภอเมืองอุบลราชธานี
บุคคลจากโรงเรียนเบ็ญจะมะมหาราช
นามปากกา
นักเขียนชาวไทย
ครูชาวไทย
ข้าราชการพลเรือนชาวไทย
นักหนังสือพิมพ์ชาวไทย
นักจัดรายการวิทยุ
นักประชาสัมพันธ์
ริเฟล็คชั่น

ริเฟล็คชั่น เป็นอาคารชุดพักอาศัย ตั้งอยู่ริมชายหาดจอมเทียน พัทยา ตำบลนาจอมเทียน อำเภอสัตหีบ จังหวัดชลบุรี พัฒนาโดยบริษัทเมเจอร์ดีเวลล็อปเมนท์ โดยรูปแบบเป็นอาคารสองอาคาร คือ โอเชียนฟร้อนท์ทาวเวอร์ มีทั้งสิ้น 55 ชั้น มีความสูง 252 เมตร และโอเชียนวิวทาวเวอร์ มีทั้งสิ้น 42 ชั้น มีความสูง 196 เมตร
ปัจจุบัน (พ.ศ. 2562) อาคารริเฟล็คชั่น เป็นตึกที่สูงที่สุดอันดับ 8 ของประเทศไทยและเป็นอาคารที่สูงที่สุดเป็นอันดับ 1 ของพื้นที่นอกเขตกรุงเทพมหานคร
== แหล่งข้อมูลอื่น ==
เว็บไซต์ทางการ 
== ดูเพิ่ม ==
ตึกระฟ้าในประเทศไทย
สิ่งก่อสร้างในอำเภอสัตหีบ
ตึกระฟ้าในจังหวัดชลบุรี
สิ่งก่อสร้างตั้งแต่ พ.ศ. 2556
ปารัส ชาห์

เจ้าชายปารัสวีรพิกรมศาหเทวะ มกุฎราชกุมารแห่งเนปาล (पारस शाह; พระราชสมภพ: 30 ธันวาคม พ.ศ. 2514) เป็นอดีตมกุฎราชกุมารแห่งราชอาณาจักรเนปาล ตั้งแต่ พ.ศ. 2544 จนถึงการล้มล้างสถาบันพระมหากษัตริย์ในปี พ.ศ. 2551
เจ้าชายปารัสวีรพิกรมศาหเทวะ ประสูติที่กรุงกาฐมาณฑุ ราชอาณาจักรเนปาล เป็นพระราชโอรสในสมเด็จพระราชาธิบดีชญาเนนทรวีรวิกรมศาหเทวะ กับสมเด็จพระราชินีโกมลราชยลักษมีเทวีศาหะ
== การศึกษา ==
ปารัส เป็นพระราชโอรสองค์เดียวของสมเด็จพระราชาธิบดีชญาเนนทรวีรวิกรมศาหเทวะ กับสมเด็จพระราชินีโกมลราชยลักษมีเทวีศาหะ แห่งเนปาลที่ถูกปลด พระองค์มีพระขนิษฐาหนึ่งพระองค์คือเจ้าหญิงเปรรณาราชยลักษมีเทวีสิงห์ พระองค์ได้รับการศึกษาขั้นต้นที่วิทยาลัยเซนต์โจเซฟ ในดาร์จีลิง ประเทศอินเดีย โรงเรียนพุทธนิลกัณฐะ กรุงกาฐมาณฑุ และโรงเรียนปฏิบัติการกาฐมาณฑุ หลังจากนั้นพระองค์เข้าเรียนที่วิทยาลัยลูเทอร์ในรัฐไอโอวา และมหาวิทยาลัยนานาชาติชิลเลอร์ ในสหรัฐอเมริกาเพื่อศึกษาระดับปริญญาตรีสาขาบริหารธุรกิจ อย่างไรก็ตาม พระองค์เรียนไม่จบการศึกษาในระดับปริญาตรี
== ชีวิตส่วนพระองค์ ==
พระองค์เสกสมรสกับเจ้าหญิงหิมานี มกุฎราชกุมารีแห่งเนปาล มีพระราชโอรส-ธิดาด้วยกัน 3 พระองค์ ได้แก่
เจ้าหญิงปูรณิกาแห่งเนปาล
เจ้าชายหริทเยนทระแห่งเนปาล
เจ้าหญิงกฤติกาแห่งเนปาล
เมื่อครั้งที่อยู่ในประเทศเนปาลพระองค์เป็นที่โจษจันของทวยราษฎร์ว่าเป็น "เจ้าชายเพลย์บอย จอมซิ่งรถ และดำรงพระองค์สุรุ่ยสุร่าย" ครั้นหลังการเปลี่ยนแปลงการปกครอง พระองค์ได้รับการหมิ่นพระเกียรติจากแขกสองคนที่เข้ามาพักในรีสอร์ตแห่งหนึ่งภายในประเทศเนปาล ด้วยทรงพระโกรธพระองค์จึงยิงปืนขึ้นฟ้า และบริภาษแขกที่เข้ามาพักท่านอื่นอีก ภายหลังพระองค์ได้มาพำนักประเทศสิงคโปร์กับพระชายา ก่อนเข้ามาอยู่ประเทศไทยโดยประทับอยู่ในกรุงเทพมหานครและภูเก็ต และทรงตัดขาดกับพระชายา โดยคบหากับหญิงไทยชื่อ กรรณิกา ไชยสาร
พระองค์ถูกตำรวจไทยจับกุมสามครั้งเนื่องจากมีกัญชาและยาไอซ์ไว้ในครอบครองในท้องที่จังหวัดภูเก็ต เมื่อปี พ.ศ. 2555 กรุงเทพมหานคร พ.ศ. 2557 และจังหวัดหนองคาย พ.ศ. 2557 ตามลำดับ
มกุฎราชกุมารปารัส ได้เสด็จกลับประเทศเนปาลเมื่อวันที่ 3 เมษายน พ.ศ. 2558 โดยจะประทับที่พระตำหนักของพระราชบิดา และไม่มีกำหนดกลับไปกรุงเทพมหานคร
== อ้างอิง ==
==แห่งข้อมูลอื่น==
Royal Court of Nepal 
เจ้าชายเนปาล
บุคคลจากกาฐมาณฑุ
มกุฎราชกุมาร
รัชทายาทผู้มีสิทธิโดยตรงที่ไม่เคยสืบราชสันตติวงศ์
เจ้าหญิงหิมานี มกุฎราชกุมารีแห่งเนปาล

เจ้าหญิงหิมานีราชยลักษมีเทวีศาหะ มกุฎราชกุมารีแห่งเนปาล (हिमानी शाह) เป็นพระราชชายาในเจ้าชายปารัสวีรพิกรมศาหเทวะ มกุฎราชกุมารแห่งเนปาล และเป็นมกุฎราชกุมารีแห่งเนปาล ตั้งแต่ 2001 จนถึงการล้มล้างสถาบันพระมหากษัตริย์ในปี 2008
เจ้าหญิงหิมาณีราชยลักษมีเทวีศาหะ ประสูติเมื่อ 1 ตุลาคม ค.ศ. 1976 เป็นพระธิดาของ ราชา วิกรม สิงห์ กับรานี พิปุลา สิงห์ พระองค์เสกสมรสกับเจ้าชายปารัส มกุฎราชกุมารแห่งเนปาล มีพระราชโอรส-ธิดาด้วยกัน 3 พระองค์ ได้แก่
เจ้าหญิงปูรณิการาชยลักษมีเทวีศาหะ
เจ้าชายหริทเยนทระแห่งเนปาล
เจ้าหญิงกฤติกาแห่งเนปาล
== แห่งข้อมูลอื่น ==
Royal Court of Nepal 
เจ้าหญิงเนปาล
มกุฎราชกุมารี
เอ็นจีซี 1427 เอ

เอ็นจีซี 1427 เอ (NGC 1427A) เป็นดาราจักรไร้รูปแบบในกลุ่มดาวแม่น้ำ ได้รับการประเมินโดยใช้กระจุกฟังก์ชันทรงกลมสว่างเป็น 31.01 ± 0.21 ซึ่งมีประมาณ 52 ปีแสง
==อ้างอิง==
==แหล่งข้อมูลอื่น==
APOD: NGC 1427A: Galaxy in Motion
ดาราจักรไร้รูปแบบ
ดาราจักรไร้รูปแบบชนิดมีคาน
กลุ่มดาวแม่น้ำ
วัตถุท้องฟ้าของเอ็นจีซี
วัตถุท้องฟ้าของพีจีซี
เชาว์ อ่อนเอี่ยม

เชาว์ อ่อนเอี่ยม เป็นนักกีฬาฟุตบอลทีมชาติไทยชุดกีฬาฟุตบอลในโอลิมปิกฤดูร้อน 1968  โดยทำหน้าที่เป็นผู้รักษาประตู และได้รับการยกย่องจากสื่อให้เป็นหนึ่งในนักฟุตบอลทีมชาติไทยระดับตำนานในเวลาต่อมา ช่วง พ.ศ. 2550 เชาว์ อ่อนเอี่ยม ทำหน้าที่เป็นหนึ่งในคณะกรรมการบริหารทีมสโมสรฟุตบอลจังหวัดขอนแก่น และปัจจุบัน เชาว์ อ่อนเอี่ยม ทำหน้าที่เป็นผู้ดูแลสนามกรังด์ปรีซ์กอล์ฟคลับ ที่อำเภอบ่อพลอย จังหวัดกาญจนบุรี
== เกียรติประวัติ ==
พ.ศ. 2555 - โล่เกียรติภูมิทีมชาติไทย ชุดแชมป์เยาวชนเอเชียครั้งที่ 11 เมื่อปี พ.ศ. 2512 
== อ้างอิง ==
นักฟุตบอลในโอลิมปิกฤดูร้อน 1968
นักฟุตบอลโอลิมปิกทีมชาติไทย
ผู้รักษาประตูฟุตบอลชาวไทย
เอสเอ็น 1994ดี

มหานวดารา 1994ดี (SN 1994D) เป็นมหานวดาราประเภท 1เออยู่ในเขตชานของดาราจักร (NGC 4526) ค้นพบในปี 1994 โดย Treffers, Filippenko, Van Dyk, และ Richmond โดยใช้กล้องโทรทรรศน์ขนาด 30 นิ้วแบบอัตโนมัติที่หอดูดาวเลาสช์เนอร์
==อ้างอิง==
มหานวดารา
สมเด็จพระราชินีคิโอปูโอลานิแห่งฮาวาย

สมเด็จพระราชินีคาลานิคาอูอิคาอาลานีโอ คาอิ คิโอปูโอลานิ อาฮู อิ เคคาอิ มาคูอาฮิเน อา คามา คาลานิ คาอู อิ เคอาลานีโอแห่งฮาวาย (Queen Consort Kalanikauikaʻalaneo Kai Keōpūolani-Ahu-i-Kekai-Makuahine-a-Kama-Kalani-Kau-i-Kealaneo of Hawaiʻi) หรือ สมเด็จพระราชินีคิโอปูโอลานิแห่งฮาวาย (Keōpūolani of Hawaiʻi) (1778-1823) เป็นพระอัครมเหสีในพระเจ้าคาเมฮาเมฮาที่ 1 แห่งฮาวาย
สมเด็จพระราชินีคิโอปูโอลานิ พระราชสมภพเมื่อปี 1778 เป็นพระธิดาของคิวาลาโอกษัตริย์แห่งเกาะมาอูอิ กับเคคูอิอาปออิวา ลิลิฮาพระมเหสีของพระองค์ พระเจ้าคาเมฮาเมฮามหาราชรุกรานเกาะของพระองค์ พระองค์จึงต้องอภิเษกสมรสกับพระเจ้าคาเมฮาเมฮาเพื่อความสงบสุขของเกาะฮาวาย
พระองค์และพระเจ้าคาเมฮาเมฮาที่ 1 มีพระราชโอรส-ธิดาด้วยกัน 3 พระองค์ คือ
เจ้าชายลิโฮลิโอ พระบรมราชสมภพ 1797 (ต่อมาคือ พระเจ้าคาเมฮาเมฮาที่ 2 แห่งฮาวาย)
เจ้าชายคาอูอิเคอาโออูลิ พระบรมราชสมภพ 1814 (ต่อมาคือ พระเจ้าคาเมฮาเมฮาที่ 3 แห่งฮาวาย)
เจ้าหญิงนาฮิเอนาเอนา ประสูติ 1815
==พงศาวลี==
==อ้างอิง==
ราชินีแห่งฮาวาย
ชลประทาน

ชลประทาน เป็นการทดน้ำและระบายน้ำ ใช้เพื่อช่วยให้พืชผลการเกษตรเติบโต บำรุงรักษาภูมิประเทศ และปลูกพืชคืนสภาพดินเปลี่ยนสภาพในพื้นที่แห้งแล้งระหว่างช่วงฝนตกไม่เพียงพอ นอกเหนือจากนี้ ชลประทานยังมีประโยชน์อื่นในการผลิตพืชผล ซึ่งรวมถึงการปกป้องพืชจากความเย็น การยับยั้งการเติบโตของวัชพืชในไร่ธัญพืช และการช่วยป้องกันดินอัดตัวคายน้ำ ระบบชลประทานยังใช้ยับยั้งฝุ่น การกำจัดสิ่งปฏิกูลและในการเหมืองแร่
ชลประทานมักจะศึกษาร่วมกับการระบายน้ำซึ่งเป็นการน้ำผิวดินหรือใต้ออกตามธรรมชาติหรือโดยการประดิษฐ์ของมนุษย์จากบริเวณที่กำหนด
ชลประทานเป็นสิ่งสำคัญของการเกษตรมานานกว่า 5000 ปีและเป็นผลผลิตของวัฒนธรรมหลายวัฒนธรรม ในทางประวัติศาสตร์ชลประทานเป็นพื้นฐานของเศรษฐกิจและสังคมทั่วโลกจากเอเชียจนถึงสหรัฐอเมริกาตะวันตกเฉียงใต้
== ประวัติ ==


ชลประทานแบบตลอดปีใช้บนที่ราบเมโสโปเตเมียที่ซึ่งมีการใช้น้ำพืชตลอดฤดูกาลเพาะปลูกโดยบังคับน้ำผ่านตารางชองช่องเล็ก ๆ ที่สร้างขึ้นในทุ่ง

== อ้างอิง ==
== แหล่งข้อมูลอื่น ==
International Commission on Irrigation and Drainage (ICID)
Irrigation at the Water Quality Information Center, U.S. Department of Agriculture
AQUASTAT: FAO's global information system on water and agriculture
 
การจัดการดิน
การจัดการน้ำ
การจัดการที่ดิน
สมเด็จพระราชินีคาลาคัว คาเฮอิเฮอิมาลิเอแห่งฮาวาย

สมเด็จพระราชินีคาลาคัว คาเฮอิเฮอิมาลิเอแห่งฮาวาย (Queen Consort Kalākua Kaheiheimālie of Hawaiʻi) หรือพระนามที่เป็นที่รู้จัก สมเด็จพระราชินีโฮอาปิลิ วาฮิเนแห่งฮาวาย (Hoapili Wahine) (1778-1823) เป็นพระมเหสีในพระเจ้าคาเมฮาเมฮาที่ 1 แห่งฮาวาย พระองค์ทรงเป็นพระราชมารดาของสมเด็จพระราชินีคามามาลูแห่งฮาวาย และเป็นพระราชอัยยิกาของพระมหากษัตริย์ฮาวายอีก 2 พระองค์ คือ พระเจ้าคาเมฮาเมฮาที่ 4 แห่งฮาวาย และ พระเจ้าคาเมฮาเมฮาที่ 5 แห่งฮาวาย
==พงศาวลี==
==แหล่งข้อมูลอื่น==
ราชินีแห่งฮาวาย
เอชทีซี เซนส์

เอชทีซี เซนส์ (HTC Sense) เป็นส่วนต่อประสานกราฟิกกับผู้ใช้ ที่ถูกสร้างขึ้นโดยเอชทีซี สำหรับอุปกรณ์โทรศัพท์มือถือ ที่ใช้ระบบปฏิบัติการแอนดรอยด์, BREW และวินโดวส์โมบาย
มีพื้นฐานกราฟิกส์อยู่บนการออกแบบ ในรูปแบบทัชโฟลว์ 3ดี
== อ้างอิง ==
ส่วนต่อประสานกราฟิกกับผู้ใช้
เอชทีซี
สมเด็จพระราชินีฮาลาเอวาลู มาตาอาโฮ อาโฮเมเอ

สมเด็จพระราชินีฮาลาเอวาลู มาตาอาโฮ อาโฮเมเอ (Halaevalu Mataʻaho ʻAhomeʻe; 29 พฤษภาคม 1926–19 กุมภาพันธ์ 2017) เป็นพระมเหสีในสมเด็จพระราชาธิบดีเตาฟาอาเฮา ตูโปอูที่ 4 แห่งตองงาผู้ซึ่งสวรรคตเมื่อปี 2006 และเป็นพระราชชนนีในสมเด็จพระราชาธิบดีจอร์จ ตูโปอูที่ 5 แห่งตองงาและสมเด็จพระราชาธิบดีตูโปอูที่ 6 แห่งตองงา
สมเด็จพระราชินีฮาลาเอวาลู มาตาอาโฮ อาโฮเมเอ พระราชสมภพเมื่อ 29 พฤษภาคม 1926 เป็นธิดาของอาโฮเมเอกับเฮอูอิฟางกา พระราชชนนีเป็นพระราชนัดดาในกษัตริย์องค์สุดท้ายแห่งจักรวรรดิตูอีโตงาพระองค์อภิเษกสมรสกับสมเด็จพระราชาธิบดีเตาฟาอาเฮา ตูโปอูที่ 4 แห่งตองงา เมื่อวันที่ 10 มิถุนายน ค.ศ. 1947
เมื่อวันที่ 19 กุมภาพันธ์ 2017 สำนักพระราชวังตองงา ได้ออกมาแถลงการณ์ว่า พระองค์เสด็จสวรรคตด้วยโรคชรา สิริพระชนมายุ 89 พรรษา
==อ้างอิง==
ราชินีแห่งตองงา
เกียรติชัย ชัยเชาวรัตน์

นายกองเอก เกียรติชัย ชัยเชาวรัตน์ (เกิด 11 ธันวาคม พ.ศ. 2481) อดีตรัฐมนตรี และอดีตสมาชิกสภาผู้แทนราษฎรจังหวัดอุดรธานี 6 สมัย
== ประวัติ ==
เกียรติชัย ชัยเชาวรัตน์ เกิดเมื่อวันที่ 11 ธันวาคม พ.ศ. 2481 เป็นบุตรของนายเตี่ยเซ้ง กับนางหงษ์ ชัยเชาวรัตน์ สำเร็จการศึกษาปริญญาตรี สาขาบริหารธุรกิจ จาก Pacific Southern University 
== งานการเมือง ==
เกียรติชัย ลงรับสมัครเลือกตั้งสมาชิกสภาผู้แทนราษฎรจังหวัดอุดรธานี และได้รับเลือกตั้งเป็นครั้งแรก ใน พ.ศ. 2526 ได้รับเลือกเรื่อยมา จนถึง พ.ศ. 2539 เขาได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย เป็นรัฐมนตรีช่วยว่าการกระทรวงมหาดไทย ในรัฐบาลนายบรรหาร ศิลปอาชา เป็นรัฐมนตรีช่วยว่าการกระทรวงมหาดไทย และรัฐมนตรีประจำสำนักนายกรัฐมนตรี ในรัฐบาลพลเอกชวลิต ยงใจยุทธ
ในปี พ.ศ. 2561 เขาได้ร่วมกับนักการเมืองหลายคนในการสนับสนุนการจัดตั้งพรรคการเมืองใช้ชื่อพรรคพลังพลเมืองไทย ต่อมาเปลี่ยนชื่อเป็นพรรคพลเมืองไทย
=== สมาชิกสภาผู้แทนราษฎร ===
เกียรติชัย ชัยเชาวรัตน์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดอุดรธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดอุดรธานี สังกัดพรรครวมไทย (พ.ศ. 2529)
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุดรธานี สังกัดพรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539[จังหวัดอุดรธานี สังกัดพรรคความหวังใหม่
== เครื่องราชอิสริยาภรณ์ ==
== อ้างอิง ==
บุคคลจากจังหวัดอุดรธานี
ชาวไทยเชื้อสายจีน
นักการเมืองไทย
รัฐมนตรีประจำสำนักนายกรัฐมนตรีไทย
สมาชิกสภาผู้แทนราษฎรจังหวัดอุดรธานี
พรรคกิจสังคม
พรรคเอกภาพ
พรรคความหวังใหม่
พรรคชาติพัฒนา (พ.ศ. 2535)
พรรคชาติไทย
พรรคพลเมืองไทย
บุคคลจากมหาวิทยาลัยเทคโนโลยีราชมงคลพระนคร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ทอมัส มอร์

ทอมัส มอร์ (Thomas More) คริสตจักรโรมันคาทอลิกเรียกว่านักบุญทอมัส มอร์ เป็นนักกฎหมาย นักปรัชญาสังคม นักเขียน รัฐบุรุษ และนักมนุษยนิยมสมัยฟื้นฟูศิลปวิทยา ซึ่งมีผลงานชิ้นเอกแนวคิดยูโทเปีย ดำรงตำแหน่งองคมนตรีในพระเจ้าเฮนรีที่ 8 แห่งอังกฤษ และประธานฝ่ายตุลาการอังกฤษตั้งแต่เดือนตุลาคม ค.ศ. 1529 ถึงวันที่ 16 พฤษภาคม ค.ศ. 1532 ได้รับการประกาศเป็นนักบุญโดยสมเด็จพระสันตะปาปาปิอุสที่ 11 ในปี ค.ศ. 1935 ในฐานะเป็นมรณสักขีคนแรก ๆ ในช่วงศาสนเภทระหว่างสันตะสำนักกับคริสตจักรแห่งอังกฤษในคริสต์ศตวรรษที่ 16 ในปี ค.ศ. 2000 สมเด็จพระสันตะปาปาจอห์น ปอลที่ 2 ประกาศให้เขาเป็นนักบุญองค์อุปถัมภ์รัฐบุรุษและนักการเมือง
มอร์เป็นผู้มีแนวคิดต่อต้านการปฏิรูปศาสนาฝ่ายโปรเตสแตนต์ โดยเฉพาะของมาร์ติน ลูเทอร์ และวิลเลียม ทินเดล เขายังคัดค้านการแยกตัวออกจากคริสตจักรโรมันคาทอลิกและไม่ยอมรับว่าพระเจ้าเฮนรีเป็นประมุขสูงสุดของคริสตจักรแห่งอังกฤษตามพระราชบัญญัติอำนาจสูงสุดทางศาสนา ค.ศ. 1534 ในปี ค.ศ. 1534 มอร์ถูกจำคุกด้วยข้อหาการกบฏเพราะไม่ยอมรับพระราชบัญญัติการสืบราชสันตติวงศ์ ค.ศ. 1533 ซึ่งมีเนื้อหาดูหมิ่นอำนาจพระสันตะปาปาและการสมรสกับพระนางแคเธอรินแห่งอารากอน ในที่สุดมอร์ก็ถูกประหารชีวิตด้วยการตัดศีรษะเมื่อวันที่ 6 กรกฎาคม ค.ศ. 1535
== อ้างอิง ==
บุคคลที่เกิดในปี พ.ศ. 2021
นักบุญในคริสต์ศตวรรษที่ 16
นักบุญชาวอังกฤษ
นักปรัชญาชาวอังกฤษ
มรณสักขีคาทอลิก
ผู้ถูกประหารชีวิตโดยการตัดศีรษะ
ประธานฝ่ายตุลาการอังกฤษ
สมาชิกคณะชั้นสามของนักบุญฟรังซิส
นักปรัชญาการเมือง
เซอร์
โซ่

โซ่ หมายถึง โลหะชนิดต่างๆ ที่เกี่ยวกันเป็นข้อ ๆเป็นสายยาวสำหรับผูกล่ามแทนเชือก โซ่ส่วนใหญ่ใช้ในงานเครื่องจักร เช่น โซ่สายพาน โซ่ปรับรอบ โซ่ตีนตะขาบ โซ่เฟือง โซ่ส่งกำลังในรถจักรยานเป็นต้น โซ่ลานใช้วัดที่ดิน ส่วนเครื่องประดับใช้เป็นสายสร้อยทำจากโลหะมีค่า
----
อุปกรณ์
== แหล่งข้อมูลอื่น ==
โซ่ (แก้ความกำกวม)

โซ่ อาจหมายถึง
โซ่ โลหะที่เกี่ยวกันเป็นข้อ ๆ เป็นสายยาวสำหรับผูกล่าม
วงศพัทธ์ ตั้งนิยม (โซ่) ศิลปินจาก ทรู อะคาเดมี่ แฟนเทเชีย ซีซั่นที่ 9
ศตายุ นาคทองเพชร (โซ่) ศิลปินวง สปลิท
ชินวุธ สุนทรสีมะ

พันเอก ชินวุธ สุนทรสีมะ เป็นอดีตรัฐมนตรีประจำสำนักนายกรัฐมนตรี ในรัฐบาลนายชวน หลีกภัย (ชวน 1) ในสัดส่วนของพรรคพลังธรรม และเป็นอดีตสมาชิกสภาผู้แทนราษฎรกรุงเทพมหานคร 2 สมัย
พ.อ.ชินวุธเป็นนักเรียนนายร้อยเทคนิคหลักสูตร 5 ปี รุ่นที่ 10 (เข้าศึกษาเมื่อปี พ.ศ. 2486) นอกจากงานราชการทหาร และงานการเมือง  นอกจากนี้แล้วยังมีผลงานเขียนหนังสือ ตำราอีกจำนวนมาก ทั้งด้านเศรษฐศาสตร์ และผลงานวิชาการเกี่ยวกับหลักการวิจัย วิทยานิพนธ์
== งานการเมือง ==
พ.อ.ชินวุธ เป็นนักการเมืองในสังกัดพรรคพลังธรรม เคยได้รับเลือกตั้งเป็นสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 และการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลนายชวน หลีกภัย เมื่อวันที่ 29 กันยายน พ.ศ. 2535 ต่อมาได้ลาออกในเดือนตุลาคม พ.ศ. 2537ในปี พ.ศ. 2540 ถึงปี พ.ศ. 2549 ดำรงตำแหน่งรองประธานมูลนิธิศึกษาและเผยแพร่พระพุทธศาสนา
== เครื่องราชอิสริยาภรณ์ ==
== อ้างอิง ==
พุทธศาสนิกชนชาวไทย
ทหารบกชาวไทย
นักเขียนชาวไทย
นักการเมืองไทย
พรรคพลังธรรม
สมาชิกสภาผู้แทนราษฎรกรุงเทพมหานคร
รัฐมนตรีประจำสำนักนายกรัฐมนตรีไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญจักรมาลา